CELEX: 32021D0838
Language: hu
Date: 2021-05-10 00:00:00
Title: A Tanács (EU) 2021/838 határozata (2021. május 10.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelemmel és fenntartható fejlődéssel foglalkozó albizottságban a megállapodás 301. cikke szerinti szakértői testület tagjaiként kiválasztható szakértőket tartalmazó lista létrehozására vonatkozóan az Unió által képviselendő álláspontról

2021.5.26.   
               
               
                  HU
               
               
                  Az Európai Unió Hivatalos Lapja
               
               
                  L 185/25
               
            
         A TANÁCS (EU) 2021/838 HATÁROZATA
         (2021. május 10.)
         az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, kereskedelemmel és fenntartható fejlődéssel foglalkozó albizottságban a megállapodás 301. cikke szerinti szakértői testület tagjaiként kiválasztható szakértőket tartalmazó lista létrehozására vonatkozóan az Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 2017. szeptember 1-jén hatályba lépett.
                  
               
                     (2)
                  
                  
                     A megállapodás 301. cikkének (3) bekezdése szerint a Felek megállapodnak egy legalább 15 olyan személyt tartalmazó listáról, akik szakértelemmel rendelkeznek a megállapodás IV. címének 13. fejezete (a továbbiakban: a 13. fejezet) hatálya alá tartozó kérdésekben, és akik kiválaszthatók a szakértői testület tagjaiként a 13. fejezet hatálya alá tartozó bármilyen olyan kérdés megvizsgálása céljából, amelyet kormányzati konzultáció révén nem lehetett kielégítően rendezni.
                  
               
                     (3)
                  
                  
                     Az Unió öt szakértő nevét terjesztette elő, míg Ukrajna három szakértő nevét adta meg. Ukrajna kötelezettséget vállalt arra, hogy 2021. december 31-ig további két szakértő nevét megadja. A Felek megállapodtak abban az öt szakértőben, akik egyik Félnek sem állampolgárai és akik betölthetik a megállapodás 301. cikke szerinti szakértői testület elnöki tisztségét.
                  
               
                     (4)
                  
                  
                     A 13. fejezetben foglalt rendelkezések hatékonyságának biztosítása érdekében helyénvaló meghatározni az EU–Ukrajna kereskedelemmel és fenntartható fejlődéssel foglalkozó albizottságban a megállapodás 301. cikke szerinti szakértői testület tagjaiként kiválasztható szakértők listájának létrehozásával kapcsolatban az Unió által képviselendő álláspontot,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás által létrehozott, EU–Ukrajna kereskedelemmel és fenntartható fejlődéssel foglalkozó albizottságban a megállapodás 301. cikke szerinti szakértői testület tagjaként kiválasztható szakértők listájának létrehozására vonatkozóan az Unió által képviselendő álláspont az EU–Ukrajna kereskedelemmel és fenntartható fejlődéssel foglalkozó albizottság határozattervezetén (2) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. május 10-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 161., 2014.5.29., 3. o.
         
         
            (2)  Lásd az ST 7733/21 dokumentumot a http://register.consilium.europa.eu. oldalon.